Oznámenie Komisie Rade, Európskemu Parlamentu, Európskemu Hospodárskemu a Sociálnemu Výboru a Výboru Regiónov - Strednodobé hodnotenie programu eTEN /* KOM/2005/0354 v konečnom znení */





[pic] | KOMISIA EURÓPSKYCH SPOLOČENSTIEV | Brusel 1.8.2005 KOM(2005)354 konečná verzia OZNÁMENIE KOMISIE RADE, EURÓPSKEMU PARLAMENTU, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV Strednodobé hodnotenie programu eTEN ÚVOD Podľa článku 14 rozhodnutia Európskeho parlamentu a Rady o programe eTEN, ktorým sa ustanovujú usmernenia pre transeurópske telekomunikačné siete „predloží Komisia Európskemu parlamentu, Rade, Hospodárskemu a sociálnemu výboru a Výboru regiónov správu o vykonávaní tohto rozhodnutia za obdobie od júla 2000 do júna 2004“. Zhodnotiť program eTEN dostalo za úlohu konzorcium, ktoré tvoria Ramboll Management a IDATE, pod vedením riadiaceho výboru, ktorý určila Komisia. Hodnotenie sa uskutočnilo v čase od januára do decembra 2004. Týkalo sa dvoch cieľov: - zhodnotiť ex-post implementáciu a výkon vzhľadom na ciele a výsledky programu za obdobie od júla 2000 do júna 2004, ktoré sa predĺžilo s cieľom zahrnúť posúdenie dlhodobejších sociálno-hospodárskych vplyvov programu, - zhodnotiť ex ante možnú zmenu orientácie programu v blízkej budúcnosti (do konca roku 2006) a možné alternatívy politík pre novú fázu programu od roku 2006. Závery a odporúčania v návrhu záverečnej správy tohto hodnotenia dostal Riadiaci výbor pre eTEN k dispozícii 14. decembra 2004. HLAVNÉ VLASTNOSTI PROGRAMU ETEN Program eTEN je súčasťou politiky EÚ týkajúcej sa transeurópskych sietí[1]. Finančný základ na udeľovanie grantov sa vymedzuje v spoločných rozpočtových pravidlách TEN[2], ktoré sa uplatňujú na TEN Doprava a TEN Energetika. Technický základ eTEN sa vymedzuje v rozhodnutí o usmerneniach[3]. Na základe predchádzajúceho preskúmania programu TEN Telecom[4], ako aj na základe „Osobitnej správy Účtovného dvora“[5], príloha 1 k rozhodnutiu o usmerneniach bola zrevidovaná s cieľom opätovne zadefinovať „služby spoločného záujmu“ a program sa stal známym ako eTEN. Táto zmena orientácie zosúladila eTEN s cieľmi novej politiky, ktoré sa vymedzili v lisabonskej agende; s rýchlym vývojom v odvetví telekomunikácií, najmä dostupnosť nových služieb a nový regulačný rámec; ako aj s novým sociálnym a hospodárskym dopytom vyplývajúcim z rýchleho rozvoja internetu. Program eTEN sa teraz snaží urýchliť nástup transeurópskych elektronických služieb spoločného záujmu v EÚ a je podporným programom na dosiahnutie cieľov vymedzených v akčnom pláne eEurope 2005. Program eTEN sa v súlade so zásadou subsidiarity sústreďuje na podporu poskytovania transeurópskych elektronických služieb, ako je vymedzené v rozhodnutí o usmerneniach, pričom členským štátom ponecháva poskytovanie služieb, ktoré sa vyžadujú na vnútroštátnej úrovni. Vymedzenie pojmu „transeurópsky“ zahŕňa paneurópske, cezhraničné služby a uspokojenie potrieb vo viacerých členských štátoch. Ročný rozpočet eTEN bol v rokoch 2003 a 2004 približne 45 miliónov eur a fungoval hlavne prostredníctvom vyplácania dotácií na základe ročných výziev na podávanie návrhov. Očakáva sa, že táto úroveň financovania bude v rokoch 2005 a 2006 pokračovať. Program eTEN podporuje dva druhy projektov, takzvané projekty počiatočného zavedenia a projekty na ohodnotenie trhu. Projekty počiatočného zavedenia sú následné a podporujú fázu postupného vytvárania elektronickej služby; financujú sa do výšky 10 % projektových nákladov. Predstavujú malú časť financovaných projektov. Projekty na ohodnotenie trhu predchádzajú realizácii a ich snahou je potvrdiť pomer nákladov a prínosov elektronickej služby; financujú sa do výšky 50 % projektových nákladov a predstavujú najväčšiu časť financovaných projektov a predložených návrhov. VšEOBECNÉ POSÚDENIE HODNOTENIA ZO STRANY KOMISIE Komisia prijíma hodnotiacu správu ako spravodlivé posúdenie programu eTEN v období od júla 2000 do júna 2004. Zo správy je zrejmé, že program eTEN zohrá v ďalšom zavádzaní informačnej spoločnosti v Európe veľkú úlohu. Komisia tiež víta, že správa uznáva, že program je teraz dobre riadený a že po jeho úprave v júli 2002 má teraz strategickejšiu pozíciu a je kľúčovou časťou politík týkajúcich sa informačnej spoločnosti. Je však taktiež zrejmé, že eTEN v súčasnej forme nedosiahne svoj potenciál a musí sa podstatne prepracovať a sústrediť sa viac na dopyt v ďalšej iniciatíve nasledovania. Komisia s ohľadom na závery ex-ante aj ex-post teraz pracuje na definovaní nového programu nasledovania. Komisia tiež uznáva krátkodobé a strednodobé odporúčania v správe a podnikla kroky na zlepšenie súčasného programu. ( EX-POST ) ZÁVERY STREDNODOBÉHO HODNOTENIA ( EX-POST ) „Záver 1: Zmeny v právnom základe programu v roku 2002 mali významný pozitívny účinok na implementáciu programu.“ Je zrejmé, že umiestnenie programu eTEN sa musí v tomto rýchlo sa rozvíjajúcom odvetví neustále posudzovať. Program sa už v polovici 90. rokov odklonil od telekomunikácií, sústredil sa na internet a teraz sa integroval do politiky Spoločenstva ako program, ktorý sa zaoberá súčasnými potrebami pre verejné služby v rámci elektronickej Európy (eEurope). Komisia víta zistenia v správe, podľa ktorých sa projekty a možnosti ich zavedenia od roku 2002 zlepšili. Súhlasí tiež s odporúčaním hodnotiacej správy, že program by sa mal hlbšie rekonštruovať s cieľom zlepšiť jeho dosah. „Záver 2: Riadenie a správa programu sa výrazne zlepšili.“ Komisia víta zistenia o zlepšenom výkone so záverom, že eTEN je teraz dobre riadeným programom. Postupy na hodnotenie návrhov sa neustále zlepšujú a Komisia sa domnieva, že teraz predstavujú osvedčenú prax. Program eTEN posilnil aj svoju komunikačnú stratégiu a podarilo sa mu zabezpečiť vysokú účasť nových členských štátov vo výzve z roku 2004. Komisia súhlasí, že finančná správa je príliš ťažkopádna. Cieľom nového programu bude racionalizácia finančnej správy eTEN, pričom sa udrží súlad s rozpočtovými pravidlami Spoločenstva. „Záver 3: Vplyvy projektov spred roku 2002 sú už obmedzené, existuje však značný potenciál na vytvorenie väčších vplyvov.“ Komisia do značnej miery súhlasí s týmto názorom, ako aj s príslušnými závermi 6, 7 a 8. Hodnotenie sa zameriava najmä na význam úlohy eTEN, ale aj na potrebu reštrukturalizácie programu s cieľom posilniť jeho vplyvy. Projekty pred rokom 2002 sa realizovali v súlade s rozhodnutím o usmerneniach, ktoré bolo v účinnosti do júla 2002. V správe sa však taktiež uvádza, že „väčšina projektov (pred rokom 2002) viedla k určitej forme zavedenia“ a tiež že „bez tohto programu by sa k mnohým z týchto výsledkov nedospelo, alebo by sa k nim dospelo neskôr, alebo v menšej miere“. Rozhodnutie o usmerneniach sa aktualizovalo v júli 2002, keď položilo „oveľa väčší dôraz na verejný sektor“. Tento vývoj a zlepšenie v riadení programu eTEN vyústili do projektov po roku 2002, ktoré boli „lepšie pripravené na zavedenie“. Okrem toho „nová iniciatíva ochranného vedenia projektu“, ktorej cieľom je odstrániť prekážky v zavádzaní výsledkov projektov hodnotenia trhu, poskytne väčšiu podporu na zavedenie, vrátane možnosti finančného investovania“. „Záver 4: Úspešné projekty vedú silní hráči, ktorí sú často koncovými užívateľmi.“ Komisia berie tento záver na vedomie. Domnieva sa však, že udržateľnosť výsledkov úspešných projektov si vyžaduje, aby sa členské štáty zaviazali poskytovať danú službu. „Záver 5: Mnohé projekty zamerané na obchodovanie medzi podnikom a spotrebiteľom (trh B2C) a medzi podnikmi navzájom (trh B2B) neboli veľmi úspešné.“ Zrevidované rozhodnutie o usmerneniach sa na tento druh služieb už nezameriava. „Záver 6: Slabá účasť verejných partnerov na projektoch vytvára prekážku zavedenia a dosahovania vplyvov vo veľkom rozsahu.“ Komisia s týmto záverom súhlasí. Jej odpoveď sa uvádza v oddieloch 5.1 a 5.6 . „Záver 7: Zavedenie má často obmedzený rozsah.“ Komisia s týmto záverom súhlasí. Tento záver však vyplýva z výsledkov projektov ešte pred zmenou orientácie eTEN v roku 2002. Komisia plánuje uskutočniť podobné hodnotenie vplyvov týkajúce sa neskorších projektov, keď sa dokončia. Opatrenia, ktoré sa prijali s cieľom zlepšiť zavedenie, sa uvádzajú v oddieloch 5.1 a 5.6 . „Záver 8: Obmedzené a (alebo) oneskorené zavedenie výsledkov má zatiaľ obmedzený dosah.“ Komisia s týmto záverom súhlasí. Tento záver však vyplýva z výsledkov projektov ešte pred zmenou orientácie eTEN v roku 2002. Komisia plánuje uskutočniť podobné hodnotenie vplyvov týkajúce sa neskorších projektov, keď sa dokončia. Opatrenia prijaté s cieľom zlepšiť zavedenie sa uvádzajú v oddieloch 5.1 a 5.6 . „Záver 9: eTEN zohráva dôležitú úlohu v hodnotovom reťazci od výskumu po zavedenie.“ Zistenia v správe, ktoré sa týkajú neustáleho významu eTEN a jeho synergií s výskumnými činnosťami, sú vítané. Komisia sa zaviazala k vyváženému a holistickému prístupu k výskumu, zavedeniu a regulačným činnostiam v oblasti informačnej spoločnosti. GR pre informačnú spoločnosť sa snaží posilniť tieto záväzky a zároveň mať naďalej vedúcu zodpovednosť za súdržné riadenie vo všetkých troch oblastiach. KRÁTKODOBÉ ODPORÚčANIA EX POST PRE SÚčASNÚ FÁZU PROGRAMU „Odporúčanie 1: Ďalšie posilnenie hodnotiacich kritérií“ Hlavnými zúčastnenými stranami, ktoré môžu zabezpečiť udržateľné zavedenie, sú nesporne verejné orgány. Komisia uznáva význam zdravých obchodných prípadov pre verejné služby, ako aj pre súkromný sektor a táto otázka bude naďalej významným aspektom hodnotiacich kritérií. Komisia výrazne zmenila hodnotiace kritériá pre pracovný program na rok 2005, pričom položila väčší dôraz na možnosti zavedenia. Zaviedlo sa nové kritérium udeľovania, ktoré zvyšuje viditeľnosť tejto oblasti a prisudzuje jej väčší význam. Záväzok účasti verejných orgánov sa už výrazne presadzoval v informačnej kampani, ako aj v posilnených kritériách udeľovania. V roku 2005 sa podniknú ďalšie kroky v spojitosti s riadiacim výborom s cieľom zapojiť do programu verejné orgány. „Odporúčanie 2: Dať prioritu reprodukcii služieb, ktoré preukázali svoju udržateľnosť a užitočnosť na vnútroštátnej úrovni.“ V informačnej kampani eTEN sa už podstatne zdôraznil význam osvedčených postupov a ich opätovné využitie ako základu pre návrhy eTEN. Identifikácia osvedčených postupov v nových členských štátoch je jedným z cieľov práve prebiehajúcej štúdie, ktorej výsledky sa budú propagovať v rámci Spoločenstva s cieľom podporiť reprodukciu služieb. Dosiaľ spočívala identifikácia osvedčených postupov na navrhovateľoch, Komisia sa však bude stále viac zaoberať touto otázkou v spolupráci s členskými štátmi v kontexte takzvaného prístupu „zhora nadol“. „Odporúčanie 3: Integrovať ohodnotenie trhu a zavedenie do viacfázových projektov.“ Komisia súhlasí s konceptom integrovania ohodnotenia trhu a počiatočného zavedenia vo viacfázových projektoch. Bude si to vyžadovať zmenu v rozpočtových pravidlách, ktoré sa v súčasnosti uplatňuje aj na transeurópske siete v oblasti dopravy a energetiky. Táto téma sa plne zohľadní v diskusiách o ďalšom vývoji eTEN v súvislosti s navrhovaným následným programom po roku 2007, ktorý si bude vyžadovať nový právny základ. „Odporúčanie 4: Naďalej sa snažiť o zvýšenie celkového stropu financovania projektov.“ Keďže bolo prijatých len zopár návrhov počiatočného zavedenia v dobrej kvalite, zdá sa, že strany zúčastnené na eTEN výrazne zamietli súčasný strop financovania vo výške 10 %. Preukázalo sa, že táto úroveň financovania nepokrýva režijné náklady, dodatočné náklady ani riziko spojené s implementáciou „transeurópskej“ služby. Všetky informácie, ktoré má Komisia k dispozícii, ukazujú nevyhnutnosť zvýšiť úroveň financovania o 30 % a nabádajú na rýchle odsúhlasenie tohto zvýšenia, aby ho bolo možné využiť v zmluvách v roku 2005. „Odporúčanie 5: Definovať ciele a míľniky projektov v zmysle konkrétnych, nie papierových výsledkov.“ Komisia uznáva význam väčšieho dôrazu na míľniky a konkrétne výsledky, než na podávanie správ. Komisia potrebuje určité výsledky s cieľom posúdiť účinnosť konzorcií a pokrok v plnení cieľov projektov. Niektoré výsledky, najmä administratívneho druhu, sú povinnou súčasťou zmluvy. Zmluvy však obvykle obsahujú oveľa viac výsledkov na papieri, o ktorých rozhodli konzorciá. Komisia v poslednom kole rokovaní spochybnila potrebu všetkých výsledkov, ktoré navrhli konzorciá, s cieľom obmedziť ich na nevyhnutné minimum. „Odporúčanie 6: Pokračovať v upresňovaní pracovného programu.“ Pracovný program na rok 2005 berie do úvahy skúsenosti získané v predchádzajúcich výzvach na podávanie návrhov a odporúčania v hodnotiacej správe. V právnom základe sa vyžaduje tematický prístup, no zaviedol sa prierezový prístup, podľa ktorého sa všetky návrhy musia zaoberať témami týkajúcimi sa začlenenia do informačnej spoločnosti (eInclusion) a dôveryhodnosti a bezpečnosti (Trust and Security). Zvýšený dôraz sa dáva na použitie prostredníctvom dodatočného kritéria na udelenie, ktoré sa týka tejto témy, a väčší dôraz sa kladie aj na vedúcu úlohu, ktorú by mali zohrávať verejné orgány. Znížilo sa aj administratívne zaťaženie zjednodušením predlohy na štruktúru návrhu a po prvýkrát sa povolilo podávať návrh elektronicky, rovnako ako v papierovej forme. Komisia bude pokračovať v tomto procese upresňovania v roku 2006 v rámci obmedzení stanovených v právnom základe. Komisia v roku 2005 predovšetkým zhodnotí možnosť zaviesť prístup podnecovaný dopytom v spojitosti so súčasným prístupom „zdola nahor“ založeným na výzvach na podávanie návrhov. POSÚDENIE POTENCIÁLNYCH MOžNOSTÍ PRE BUDÚCI PROGRAM Správa sa zaoberá piatimi možnosťami do budúcnosti. Prvé tri z nich sa predstavujú ako teoretické možnosti a ich analýza upriamuje pozornosť na podstatnú úlohu programu vo vypĺňaní medzery medzi výskumom a uvedením na trh, ktorú iné iniciatívy Spoločenstva nevypĺňajú. Komisia súhlasí s tým, že „by bolo príliš riskantné úplne sa vzdať prístupu „zdola nahor“. V správe sa určuje potreba veľkej zmeny v súčasnej forme programu a navrhuje sa optimálna kombinácia prístupov, vrátane koordinovanejšej stratégie podnecovanej dopytom. V rámci tohto prístupu by požiadavky mal definovať výbor a projekty by sa mali implementovať postupom verejného obstarávania. Komisia preskúma možnosti uplatnenia otvorenej metódy koordinácie s cieľom podporiť osvojenie si politiky, výmenu osvedčených postupov, porovnávacie hodnotenie a lepšiu koordináciu stratégií miestnych, regionálnych a národných činností. Zvýšenie produktivity, ktoré sa požaduje na realizáciu lisabonských cieľov, sa bude v značnej miere realizovať prostredníctvom využitia účinných elektronických služieb. Komisia berie na vedomie cieľ, ktorý sa odporúča v hodnotiacej správe pre budúci program a ktorým je „prispieť k zavedeniu elektronických služieb (alebo elektronických riešení) zaoberaním sa hlavnými potrebami verejného sektora, ako aj interoperabilita cezhraničných služieb a systémov, čo pomáha znižovať prekážky, ktoré občanom a spoločnostiam zabraňujú plne sa zúčastňovať na vnútornom trhu a mať prospech z účinného poskytovania verejných služieb.“ Zameniť intervenčný prístup určovaný ponukou za prístup podnecovaný dopytom: Zaoberať sa hlavnými otázkami Komisia súhlasí so záverom (pozri oddiel 5), podľa ktorého je potrebné zaviesť služby v spoločnom záujme definované strategickejším a koordinovanejším spôsobom. Skúsenosti ukazujú, že využívanie otvorených výziev na podávanie návrhov nevedie ku koordinovanej implementácii transeurópskych verejných elektronických služieb. Pri definovaní programu nasledovania bude potrebné zhodnotiť rôzne mechanizmy pre koordinovanejší prístup, vrátane mechanizmov, ktoré sa popisujú v oddiele 6. Zlepšiť využitie fondov programu eTEN Komisia súhlasí s týmto konštatovaním: „Ak sa má dosiahnuť skutočný vplyv, mali by sa projekty zaoberať významnou časťou dopytu vo vybraných oblastiach.“ Prístup „zhora nadol“, ktorý sa uvádza v oddiele 6.1 a implementuje sa s pomocou členských štátov, bude hrať rozhodujúcu úlohu v určovaní dopytu. Zavedenie služieb spoločného záujmu v širšom meradle si bude vyžadovať väčší rozpočet v porovnaní s rozpočtom, ktorý je k dispozícii v súčasnosti, a bude závisieť od dostupnosti atraktívnejších podmienok účasti ako sú podmienky, ktoré ponúka súčasná 10 % hranica, ktorú zúčastnené strany výrazne odmietli ako príliš nízku. ZÁVERY Komisia vo všeobecnosti víta túto správu, ako aj vhodnú príležitosť, ktorú poskytuje na podporu nového myslenia pri vypracúvaní politík. Komisia sledovala prácu dodávateľa s cieľom včas identifikovať zlepšenia. Väčšina odporúčaní sa následne začlenila do pracovného programu na rok 2005, ako sa uvádza v oddiele 5. Vzhľadom na záver hodnotiacej správy, v ktorom sa uvádza, že „Celkové ciele eTEN sú plne v súlade s lisabonskou stratégiou“, sa odporúčania dlhodobejšieho charakteru vzali do úvahy tak ako sa popisuje v oddiele 6 na reštrukturalizáciu programu a budú tvoriť kľúčový prvok v novej iniciatíve pokračovania v eEurope 2005, najmä iniciatíva i2010, ktorú 1. júna 2005 začala komisárka Redingová. Okrem toho Komisia[6] prijala Program na zvyšovanie konkurencieschopnosti a pomoc inováciám[7], ktorý zahŕňa navrhnutý program pokračovania eTEN a poskytla ho Európskemu parlamentu a Rade ako časť novej finančnej perspektívy. [1] Iniciatíva transeurópskych sietí (TEN) je založená na článkoch 154, 155 a 156 Zmluvy o založení Európskeho spoločenstva, v ktorej sa stanovuje cieľ založiť transeurópske siete v oblasti dopravy, telekomunikácií a energetiky. [2] Nariadenie Európskeho parlamentu a Rady (ES) č. 1655/1999 z 19. júla 1999, ktorým sa mení a dopĺňa nariadenie (ES) č. 2236/95 stanovujúce všeobecné pravidlá poskytovania finančnej pomoci spoločenstva v oblasti transeurópskych sietí (Ú. v. ES L 197, 29.7.1999, s. 1). [3] Rozhodnutie Európskeho parlamentu a Rady č. 1376/2002/ES z 12. júla 2002, ktorým sa mení a dopĺňa rozhodnutie č. 1336/97/ES o sérii usmernení pre transeurópske telekomunikačné siete,(Ú. v. ES L 200, 30.7.2002, s. 1) [4] Správa Komisie Rade, Európskemu parlamentu, Hospodárskemu a sociálnemu výboru a Výboru regiónov KOM(2001)742 konečná verzia – „Správa o implementácii rozhodnutia č. 1336/97 o sérii usmernení pre transeurópske telekomunikačné siete.“ [5] Osobitná správa č. 9/2000 o transeurópskych sieťach (TEN) 0 telekomunikácie, ku ktorej sú priložené odpovede Komisie. [6] KOM(2005)121 z 6.4.2005 „Návrh rozhodnutia Európskeho parlamentu a Rady o zriadení Programu na zvyšovanie konkurencieschopnosti a pomoc inováciám (2007 - 2013) [7] Vzhľadom na túto celkovú revíziu Komisia nevykoná osobitný návrh na revíziu prílohy I k súčasnému rozhodnutiu o usmerneniach, ktorého platnosť sa následne skončí 31. decembra 2006, s výnimkou prípadov v súvislosti s výzvami na predloženie návrhov, ktoré sa už pred týmto dátumom uverejnili v Úradnom vestníku Európskej únie.